Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: a 45/2000. (XII. 8.) AB határozatban is rámutatott — a
Paragraph Index: 942

19. § (8) bekezdése értelmében éppen a pártatlan eljárás biztosítása végett az illetékes közigazgatási hivatal vezetõje jelöli ki. Ezen túl az Áe. szabályai értelmében lehetõség van az eljáró jegyzõ kizárásának kezdeményezésére is, vagyis a pártatlan eljárás biztosított. Az Alkotmánybíróság ezért az Áe. 19. § (8) bekezdésének megsemmisítésére irányuló, kapcsolódó indítványt is elutasította. 4.1. Az Alkotmánybíróság álláspontja szerint önmagában az, hogy a jegyzõnek az önkényesen elfoglalt lakás kiürítését elrendelõ határozata ellen fellebbezésnek nincs helye, nem jelenti az Alkotmány 57. § (5) bekezdésében foglalt jogorvoslathoz való jog sérelmét. A jogorvoslati joggal az Alkotmánybíróság már több ízben foglalkozott. Kimondta, hogy „a jogorvoslathoz való jog, mint alkotmányos alapjog immanens tartalma az érdemi határozatok tekintetében a más szervhez vagy […] ugyanazon szervezeten belüli magasabb fórumhoz fordulás

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes